b'\n_START_ARTICLE_\nTomb Raider Chronicles\n_START_SECTION_\nGameplay\n_START_PARAGRAPH_\nTomb Raider Chronicles sp\xc3\xa6nder indholdsm\xc3\xa6ssigt over fire flashbackmissioner, der ikke har nogen direkte forbindelse til hinanden. Traditionelt for serien, er spillet designet som et kombineret platform-, action- og adventurespil, der essentielt handler om at l\xc3\xb8se g\xc3\xa5der og eliminere modstandere. Lara er i stand til at g\xc3\xa5, l\xc3\xb8be, kravle, hoppe, sv\xc3\xb8mme, dykke, mm.\n_START_SECTION_\nHistorie\n_START_PARAGRAPH_\nI Tomb Raider: The Last Revelation jagtede Lara Croft en artefakt i Egypten, men blev efterladt i ruinerne af et kollapset tempel. Croft-familiens trofaste butler gennem mange \xc3\xa5r, Winston Smith, inviterer nogle venner med sig hjem, og de udveksler deres minder om Lara._NEWLINE_I Tomb Raider: The Angel of Darkness afsl\xc3\xb8res det, at Laras gamle mentor, Werner Von Croy, gravede hende fri af ruinerne i Egypten. Men hun var efterf\xc3\xb8lgende aldrig i stand til at tilgive Werner, for begivenhederne optil hendes isolering i ruinerne.\n_START_SECTION_\nModtagelse\n_START_PARAGRAPH_\nErik Peterson fra IGN vurderer Chronicles til 6,3 / 10, og forklarer at spillet blandt andet er grafisk forbedret og til tider imponerende, men at det generelt mangler originalitet i forhold til de tidligere titler, og at flere g\xc3\xa5der og baner er direkte barnlige og betragtes som jokes. Erik tilf\xc3\xb8jer, at Core Design kun har tilf\xc3\xb8jet minimale \xc3\xa6ndringer til gameplayet, foruden at "falde ned fra h\xc3\xb8je afsatser, lade sit v\xc3\xa5ben og falde ned igen."'